|  |  |  |
| --- | --- | --- |
|  **Tantárgy neve: SZAKMÓDSZERTAN (KÖZGAZDÁSZTANÁR) II.** | **Kódja: NMG\_KG114G5** | **Kreditszáma: 5** |
| A tanóra típusa: ea.**/szem**./gyak./konz. és száma: **0+4**  |
| A számonkérés módja (koll./gyj./egyéb): **GYAKORLATI JEGY**  |
| A tantárgy tantervi helye: osztatlan [10 féléves] képzésben **6. félév;** osztott[5 féléves] képzésben **2. félév** |
| Előtanulmányi feltételek *(ha vannak)*:**SZAKMÓDSZERTAN (KÖZGAZDÁSZTANÁR) I.** |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása |
| A kurzus célja a hallgatók felkészítése az iskolai tanítási gyakorlatra és majdani tanári munkájuk végzésére. Figyeljenek meg és elemezzenek tanórai és tanórán kívüli gazdasági szemléletformálásra alkalmas szituációkat; érzékeljék a szakmai ismeretnyújtás és az általános gazdasági szemléletformálás módszerei közötti különbségeket.***A kialakítandó kompetenciák****Ismeretek:* a vállalkozó kompetenciáinak ismerete; az aktivizáló módszerek alkalmazásának feltételei és szabályai*Készségek, képességek:* modell-alkotás képessége, motiváló készség, ötletgazdagság*Attitűdök:* játékosság, kreativitás, empátia***Fontosabb témakörök*** A vállalkozói kompetenciák, és fejlesztésük lehetőségei. A vállalkozói készségfejlesztés sajátos módszere: a gyakorlóiroda és a szimulált (tanirodai) vállalkozás. A vállalkozói attitűd fejlesztését célzó civil kezdeményezés: a Junior Achievement. A JA oktatási programjai és rendezvényei. Diákvállalkozások.Speciális, aktivitásra építő módszerek: csoportmunka; projektmódszer. A projektmódszer alkalmazásának lehetőségei és korlátai. Az esettanulmány, mint módszer. Tanítás sajátos területeken: szakköri munka, vizsgára, versenyre való felkészítés. A kiemelkedő képességű tanulókkal való foglalkozás; a lemaradó tanulók felzárkóztatásának módjai. Közgazdasági szemléletformálás nem gazdasági szakórákon; a gazdálkodói érzék és képesség fejlesztése általános iskolában és nem közgazdasági jellegű középiskolákban.Tanórán és iskolán kívüli lehetőségek: tanulmányi látogatások, kirándulások – gazdasági témájú tanóra tartása külső helyszínen. ***Számonkérés***A hallgatóknak a félév során három részfeladatot kell megoldaniuk. Be kell nyújtaniuk **két írásbeli házi feladat**ot (egy hospitálási jegyzőkönyvet, amely valamely közismereti tantárgy gazdasági témát érintő tanóráján készült; továbbá be kell mutatni egy olyan külső helyszínt, ahol kihelyezett, gazdasági témájú tanóra lenne tartható). Minden hallgatónak csatlakoznia kell egy 2-3 fős **team**-hez; a csoportok adott témát előre meghatározott időpontra kidolgoznak és prezentáció kíséretében eredményeiket bemutatják az évfolyamcsoportnak. (A kidolgozandó témák a szemináriumi témakörökhöz kapcsolódnak; főként a vállalkozói attitűd fejlesztésére irányuló módszerek alkalmazásának jó gyakorlatait mutatják majd be. A kidolgozandó témákat a kurzus vezetője határozza meg az első foglalkozáson.) |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) |
| ***Kötelező irodalom***Dérné Dér Tünde (szerk.) (2002): *Taniroda, gyakorlócég* In: Nemcsak kezdőknek, módszertani ajánlások a tanirodai gyakorlatokhoz, NSZI.Tózsáné Talyiga Anikó – Vízi Izabella: *Szimulált vállalkozások alapítása és működtetése* – Módszertani segédanyag. Teljes terjedelme 138 oldal. Készült Egerben, 2004-ben, Phare-projekt keretében. ***Ajánlott irodalom:***Hollóné Kacsó Erzsébet (szerk.) (2004): *Alapfogalmaktól az üzleti tervig* (Vállalkozói készségek fejlesztése a középfokú- és felsőoktatásban), Eger.Papanek Gábor (szerk.) (2007): *Gyakorlati vállalkozási ismeretek.* PR Editor. Kádek István (2007): *Régiófejlesztés – vállalkozói szemlélet – vállalkozás oktatás.* Eszterházy Károly Főiskola Tudományos Közleményei – Acta Oeconomica, 273-286.o.Kádek István: *Út a sikeres vállalkozás-tanításhoz* (módszerek a vállalkozói szemlélet fejlesztéséhez) Készült Egerben, 2004-ben, Phare-projekt keretébenA „**J**unior **A**chievement **M**agyarország” *tananyagai* és módszertani *segédkönyvei*. |
| **Tantárgy felelőse:** Kádek István PhD, főiskolai tanár |
| **Tantárgy oktatásába bevont oktatók:** Hollóné Kacsó Erzsébet PhD, főiskolai tanár; Tóth László PhD hallgató, tanársegéd  |